**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.271/6  (prot. Nr.6, 29.§) |  |

Par nekustamā īpašuma, neapbūvēta

zemesgabala Pulkveža Brieža ielā 11,

atsavināšanu

Lai atsavinātu Liepājas valstspilsētas pašvaldībai piederošu nekustamo īpašumu, kurš nav nepieciešams pašvaldības funkciju nodrošināšanai, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo un otro daļu un 5. panta pirmo daļu, izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 13. maija priekšlikumu (sēdes protokols Nr.8), Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un pastāvīgas Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošā nekustamā īpašuma, neapbūvēta zemesgabala Pulkveža Brieža ielā 11, Liepājā, kadastra Nr.17000020078, 7662 m2 platībā, atsavināšanu, nosakot atsavināšanas veidu – pārdošana izsolē.

2. Liepājas Nekustamā īpašuma pārvaldei organizēt lēmuma 1. punktā minētā nekustamā īpašuma novērtēšanu un izsoles noteikumu sagatavošanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas Nekustamā īpašuma pārvaldes galvenajai grāmatvedei | |